Title: Zápis zo zasadnutia výboru Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa 12
Author: Anetta Lukáčová
Last saved by: Spravca
Company: FBP

Zápis z online zasadnutia výboru Slovenskej spoločnosti pre poľnohospodárske, lesnícke, potravinárske a veterinárske vedy pri SAV           zo dňa 7. 9. 2026
Prítomní: podľa prezenčnej listiny
P r o g r a m:   
1. Otvorenie
2. Kontrola uznesení
3. Stav financovania aktivít spoločnosti v roku 2026 
4. Návrhy na udelenie Fándlyho medaily
5. Stav príprav vedeckého zborníka
6. Rôzne  
 
K bodu 1
Zasadnutie otvoril a viedol predseda prof. Ing. Jozef Golian, Dr. Online rokovania sa zúčastnilo 11 členov výboru spoločnosti z 16.
Ospravedlnení: doc. Sobocká, Ing. Kuklová, Ing. Kizeková, Ing. Váľka   
K bodu 2:
Uznesenie 4 a 5 z 4.5. 2026 boli splnené  
 
Predseda veterinárskej sekcie prof.  Marcinčák informoval o vyhodnotení súťaže Mladých vedeckých pracovníkov do 35 rokov za svoju sekciu. Z 8 vysokokvalitných publikácií boli ocenený traja s najvyšším impact factorom časopisu.

K bodu 3:
Predseda prof. Golian informoval členov výboru o čerpaní finančných prostriedkov na doteraz uskutočnené akcie, ktoré boli naplánované na rok 2026. Doteraz boli čerpané finančné prostriedky  na 8 akcií, pričom v dvoch prípadoch došlo k zlúčeniu finančných prostriedkov  z iných akcií v rámci sekcií. Na organizovanie 46. vedeckej konferencie „Hygiena alimentorum“ bolo vyúčtovaných 463 € a za 68 ročník Študentskej vedeckej konferencie bolo vyčerpaných 60 €.  Akcie mala naplánované Univerzita veterinárskeho lekárstva a farmácie v Košiciach. Taktiež bolo čerpaných 52 € Potravinárskou sekciou za akciu „Mikrobiálna kontaminácia potravín a prostredia“ a 103 € za akciu „Mlieko vo výžive ľudí“. Akcie boli vyúčtované v rámci jednej faktúry. Bola tiež vyúčtovaná 23. vedecká konferencia „Bezpečnosť a kontrola potravín“, kde bolo k pridelených  514 € a pridružených aj 155 € z akcie „Týždeň bezpečnosti potravín“ a 52 € z akcie „Škola-veda-prax-kariéra“. Taktiež bola vyúčtovaná konferencia Fyziológia živočíchov, kde bolo pridelených 257 €. Akcie realizovala FBP SPU v Nitre. 
Od 9. – 11. 9. 2026 sa bude konať  XXV.  konferencia Rizikové faktory potravového reťazca. 
Ing. Kuklová zaslala návrh na spojenie 4 akcií  - Experimentálny model na báze agátu a levandule, Vplyv abiotických a biotických stresorov na vlastnosti rastlín, Terénna exkurzia,  Vedecká kaviareň na tému „Podkôrny hmyz v lesoch“. Tieto finančné prostriedky budú vyúčtované do konca októbra. Do konca novembra bude ešte vyúčtovaná akcia Lesné semenárstvo, škôlkarstvo a pestovanie lesa 2026.  
Finančné prostriedky je možné presunúť na inú akciu v rámci danej sekcie, resp. pobočky. V rámci sekcie alebo pobočky môžu predsedovia urobiť tiež zmeny v prerozdelení finančných prostriedkov. Ak finančné prostriedky nebudú vyčerpané, budú sa musieť vrátiť do rozpočtu SAV. Nie je možné financovať akcie, ktoré neboli naplánované, resp., na ktoré neboli pridelené žiadne finančné prostriedky. 
K bodu 4   

Predseda spoločnosti informoval o výrobe novej sady Fándlyho medaily, ktoré by mali byť vyhotovené do 15.10.2026
Predseda Poľnohospodárskej sekcie prof. Gálik predniesol návrh na udelenie Fándlyho medaily Fakulte agrobiológie a potravinových zdrojov SPU v Nitre pri príležitosti jej 80. výročia jej vzniku. Návrh podporili prof. Golian a prof. Marcinčák.

Hlasovanie
Počet prítomných: 11          Za návrh: 11  Zdržali sa: 0     Proti: 0
Text na diplome: za rozvoj vzdelávania, vedy, výskumu a spoluprácu s praxou.

K bodu 5
Boli podané informácie o počte prihlásených príspevkov do zborníka vedeckých prác spoločnosti. Najviac príspevkov bolo prihlásených do Potravinárskej sekcie – 8. Zborník bude zostavovať Potravinárska sekcia. Termín na odovzdanie príspevkov sa predlžuje do 30.9.20226. Jednotlivé sekcie zašlú príspevky po recenzii doc. Kolaričovi do 31.10.2026

Uznesenie č.1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č.2
Realizovať vyúčtovanie financovaných akcii do 1 mesiaca po termíne konania akcie.
Termín: trvalý                                                                Zodpovední: organizátori akcií

Uznesenie č.3
Pripraviť titulnú stranu a strany na označenie jednotlivých sekcií do zborníka vedeckých prác.
Termín: 31.10.2026                                                 Zodpovedný: doc. MVDr. Semjon, PhD.

Uznesenie č.4
Rozposlať informáciu k predĺženiu termínu do 30.9. na zaslanie príspevkov do vedeckého zborníka.
Termín: ihneď                                                                Zodpovední: predsedovia sekcií

Najbližšie rokovanie výboru bude 16.11. 2026 o 12,30 hod.

V Nitre,  dňa  7.9.2026

                                                                                           prof. Ing. Jozef Golian, Dr.
                                                                                                predseda SSPLPV